458.42 REGOLAMENTIDWAR PRATTIKA TAJBA TAL-MANIFATTURA TA’ PRODOTI MEDIĊINALI, SUSTANZI ATTIVI U PRODOTTI MEDIĊINALI INVESTIGATTIVI GĦALL-UŻU MILL-BNIEDEM L-AVVIŻ LEGALI 477 tal-2012. L-AVVIŻ LEGALI 477 tal-2012. 1. It-titolu ta’ dawn ir-regolamenti hu r-Regolamenti dwar il-Prattika Tajba tal-Manifattura ta’ Prodotti Mediċinali, Sustanzi Attivi u Prodotti Mediċinali Investigattivi għall-Użu mill-Bniedem. 2. Skop. Dawn ir-regolamenti, li jittrasponu d-Direttiva 2003/94/KE u d-Direttiva 2011/62/UE, jistipulaw prinċipji u linji gwida dwar prattika ta’ manifattura tajba għar-rigward tal-manifattura ta’ prodotti mediċinali, sustanzi attivi u prodotti mediċinali investigattivi għall-użu mill-bniedem. 3. Għall-finijiet ta’ dawn ir-regolamenti u kemm-il darba r-rabta tal-kliem ma tkunx teħtieġ xort’oħra: "assikurazzjoni tal-kwalità farmaċewtika " tfisser l-ammont totali ta’ arranġamenti organizzati magħmulin bl-għan li jizguraw li prodotti mediċinali jew prodotti mediċinali investigattivi jkollhom il-kwalità meħtieġa għall-użu intiż tagħhom; " l-Awtorità " tfisser l-Awtorità tal-Mediċini; "manifattur " tfisser persuna involuta fl-attivitajiet li dwarhom tkun meħtieġa l-liċenza msemmija fir-Regolamenti dwar il-Manifattura u l-Importazzjoni ta’ Prodotti Mediċinali għall-Użu mill-Bniedem jew li jkollu jirreġistra l-attivitajiet tiegħu skont ir-regolament 3A tal-istess regolamenti; L.S.458.36 " mikxuf" tfisser l-iżvelar tal-identità ta’ prodott moħbi; " moħbi" tfisser il-ħabi intenzjonat tal-identità ta’ xi prodott mediċinali investigattiv kif ikun hemm fl-istruzzjonijiet tal-isponsor; "persuna kwalifikata " tfisser kull min ikun persuna kwalifikata kif previst fir-regolament 9 tar-Regolamenti dwar il-Manifattura u l-Importazzjoni ta’ Prodotti Mediċinali għall-Użu mill-Bniedem; L.S.458.36 "prattika ta’ manifattura tajba " tfisser dik il-parti ta’ assikurazzjoni tal-kwalità li tiżgura li l-prodotti jiġu konsistentement prodotti u kontrollati kif hemm fi standards ta’ kwalità adatti għall-użu intiż tagħhom u konformement mal-linji gwida ta’ prattika ta’ manifattura tajba korrenti u dettaljati pubblikati mill-Kummissjoni tal-Unjoni Ewropea; " prodott mediċinali " tfisser kull prodott imfisser fl-Artikolu 1(2) tad-Direttiva 2001/83/KE; " prodott mediċinali investigattiv" tfisser formola farmaċewtika ta’ sustanza attiva jew plaċeboli tkun qegħda tiġi ttestjata jew użata bħala referenza fi prova klinika, inklużi prodotti li diġà jkollhom awtorizzazzjoni għat-tqegħid fis-suq imma li jkunu użati jew immuntati (formulati jew pakkeġġati) b’mod differenti mill-formola awtorizzata, jew meta jintużaw għal xi indikazzjoni mhux awtorizzata, jew meta jintuzaw biex tinkiseb aktar informazzjoni dwar il-formola awtorizzata. 4. Spezzjonijiet. (1) L-Awtorità għandha, permezz ta’ spezzjonijiet mtennija fil-każ ta’ prodotti mediċinali għall-użu mill-bniedem u permezz ta’ spezzjonijiet fil-każ ta’ prodotti mediċinali investigattivi, tiżgura li l-manifatturi jirrispettaw il-prinċipji u l-linji gwida dwar prattika ta’ manifattura tajba stipulati f’dawn ir-regolamenti. (2) L-Awtorità għandha, permezz ta’ spezzjonijiet mtennija, tiżgura li l-manifatturi u l-importaturi ta’ sustanzi attivi, inklużi sustanzi attivi li jkunu intiżi biex jiġu esportati, ikunu konformi mal-prattika ta’ manifattura tajba għal sustanzi attivi tal-Unjoni Ewropea. (3) L-Awtorità għandha tqis ukoll il-kumpilazzjoni, pubblikata mill-Kummissjoni, ta’ proċeduri Komunitarji dwar spezzjonijiet u l-iskambju ta’ informazzjoni. (4) Dwar it-tifsir tal-prinċipji u l-linji gwida dwar prattika ta’ manifattura tajba, l-Awtorità u l-manifatturi għandhom iqisu l-linji gwida dettaljati msemmija fit-tieni paragrafu tal-Artikolu 47 tad-Direttiva 2001/83/KE, pubblikata mill-Kummissjoni fil-"Gwida għal prattika ta’ manifattura tajba dwar il-prodotti mediċinali u dwar prodotti mediċinali investigattivi". 5. (1) Ikun id-dmir tal-manifattur li jiżgura li l-operazzjonijiet ta’ manifattura, inklużi dawk ta’ prodotti mediċinali intiżi biss għall-esportazzjoni, u ta’ prodotti intermedji, sustanzi attivi u eċċipjenti, isiru kif hemm fil-prattika ta’ manifattura tajba tal-Unjoni Ewropea u fl-awtorizzazzjoni ta’ manifattura. (2) Ikun id-dmir tal-manifatturi u importaturi ta’ sustanzi attivi, inklużi sustanzi attivi li jkunu intiżi għall-esportazzjoni, li jħarsu l-prattika ta’ manifattura tajba għal sustanzi attivi korrenti tal-Unjoni Ewropea. 6. Tħaris tal-awtorizzazzjoni għat-tqegħid fis-suq. (1) Ikun id-dmir tal-manifattur li jiżgura li kull operazzjoni ta’ manifattura dwar prodotti mediċinali li jkunu soġġetti għal awtorizzazzjoni għat-tqegħid fis-suq issir kif ikun hemm fl-informazzjoni provduta fl-applikazzjoni għal awtorizzazzjoni għat-tqegħid fis-suq kif aċċettata mill-Awtorità dwar il-Liċenzjar. (2) L.S.458.43 Fil-każ ta’ prodotti mediċinali investigattivi, il-manifattur għandu jiżgura li kull operazzjoni ta’ manifattura ssir kif hemm fl-informazzjoni provduta minn sponsor skont ir-Regolamenti dwar Provi Kliniċi, u kif aċċettat mill-Awtorità dwar il-Liċenzjar. (3) Ikun id-dmir tal-manifattur li regolarment jirrevedi l-metodi ta’ manifattura tiegħu fil-kuntest ta’ progress xjentifiku u tekniku u l-iżvilupp tal-prodott mediċinali investigattiv. (4) Jekk tkun meħtieġa varjazzjoni fid-dossjer tal-awtorizzazzjoni għat-tqegħid fis-suq jew emenda fit-talba prevista fir-Regolamenti dwar Provi Kliniċi, l-applikazzjoni għal modifika għandha tiġi ppreżentata lill-Awtorità. 7. Sistema ta’ assikurazzjoni tal-kwalità. Ikun id-dmir tal-manifattur li jistabbilixxi u jimplimenta sistema ta’ assikurazzjoni tal-kwalità farmaċewtika effettiva li tkun tinvolvi l-parteċipazzjoni attiva tal-amministrazzjoni u l-persunal ta’ dipartimenti differenti. 8. Persunal. Ikun id-dmir tal-manifattur li jiżgura li: (a) ikun hemm f’kull sit ta’ manifattura, għadd suffiċjenti ta’ persunal kompetenti u kwalifikat kif imiss għad-dispozizzjoni tiegħu biex jikseb l-iskop ta’ assikurazzjoni tal-kwalità farmaċewtika; (b) id-dmirijiet tal-persunal maniġerjali u superviżorju, inkluż il-persuni kwalifikati, responsabbli għall-implimentazzjoni u t-tħaddim ta’ prattika ta’ manifattura tajba, ikunu definiti fid-deskrizzjonijiet tax-xogħol; (ċ) ir-relazzjonijiet ġerarkiċi tal-persunal tal-manifattur ikunu definiti f’tabella li turi l-organizzazzjoni; (d) it-tabelli li juru l-organizzazzjoni u d-deskrizzjonijiet tax-xogħol jigu approvati kif ikun hemm fil-proċeduri interni tal-manifattur; (e) il-persunal ikollu awtorità biżżejjed li jwettaq ir-responsabbiltà tiegħu sew u kifimiss; (f) il-persunal jirċievi taħriġ tal-bidu u li jibqa’ għaddej, u l-effettività tiegħu tiġi verifikata, hekk li jiġu partikolarment kopertit-teorija u l-applikazzjoni tal-kunċett ta’ assikurazzjoni tal-kwalità u prattika ta’ manifattura tajba, u, meta jkunhekk adatt, il-ħtiġiet partikolari għall-manifattura ta’ prodotti mediċinali investigattivi; (g) il-programmi ta’ iġjene adattati għall-attivitajiet li għandhom isiru għandhom jiġu stabbiliti u osservati u dawk il-programmi għandhom, partikolarment, jinkludu proċeduri li jkollhom x’jaqsmu mas-saħħa, il-prattika tal-iġjene u l-ilbies tal-persunal. 9. Fondi u tagħmir. (1) Fondi u tagħmir tal-manifattura għandhom ikunu lokalizzati, iddisnjati, kostruwiti, adattati u tingħatalhom manutenzjoni biex ikunu adatti għall-operazzjonijiet intiżi. (2) Fondi u tagħmir tal-manifattura għandhom jitqegħdu, ikunu ddisnjati u operati b’tali mod li jnaqqsu r-riskju ta’ xi żball u jippermettu tindifumanutenzjoni effettivi biex tiġi evitata kull kontaminazzjoni, kontro-kontaminazzjoni u, b’mod ġenerali, kull effett avvers fuq il-kwalità tal-prodott. (3) Fondi u tagħmir li jintużaw għal operazzjonijiet ta’ manifattura, li jkunu kritiċi għall-kwalità tal-prodotti, għandha tingħatalhom kwalifikazzjoni u validazzjoni kif imiss. 10. Dokumentazzjoni. (1) (a) Ikun id-dmir tal-manifattur li jistabbilixxi u jżomm sistema ta’ dokumentazzjoni bbażata fuq speċifikazzjonijiet, formuli ta’ manifattura u struzzjonijiet, proċeduri u records ta’ ipproċessar u ippakkettjar li jkunu jkopru d-diversi operazzjonijiet ta’ manifattura li jkunu saru. (b) Id-dokumenti għandhom ikunu ċari, bla ebda żball u miżmumin aġġornati. Proċeduri stabbiliti bil-quddiem għal operazzjonijiet ta’ manifattura u kondizzjonijiet ġenerali għandhom jibqgħu disponibbli, flimkien mad-dokumenti speċifiċi għall-manifattura ta’ kull kunsinna. Tali sett ta’ dokumenti għandu jagħmilha possibbli li tiġi rintraċċata l-istorja tal-manifattura ta’ kull kunsinna u l-bidliet introdotti matul l-iżvilupp ta’ prodott mediċinali investigattiv. (2) (a) Dwar prodott mediċinali, id-dokumentazzjoni tal-kunsinna għandha tinżamm għal mill-inqas sena wara d-data meta jiskadu l-kunsinni li tkun tirreferi għalihom jew mill-inqas ħames snin wara ċ-ċertifikazzjoni msemmija fir-Regolamenti dwar il-Manifattura u l-Importazzjoni ta’ Prodotti Mediċinali għall-Użu millB-niedem. (b) Fil-każ ta’ xi prodott mediċinali investigattiv, id-dokumentazzjoni tal-kunsinna għandha tinżamm għal mill-inqas ħames snin wara li tintemm jew tiġi formalment diskontinwa ta l-aħħar prova klinika li fiha intużat il-kunsinna. Sponsor jew detentur tal-awtorizzazzjoni għat-tqegħid fis-suq, jekk dan ikun differenti, ikun responsabbli biex jiżgura li jinżammu records kif meħtieġ għal awtorizzazzjoni għat-tqegħid fis-suq skont l-Anness I mad-Direttiva 2001/83/KE, jekk dawn ikunu meħtieġa għal awtorizzazzjoni għat-tqegħid fis-suq sussegwenti. (3) (a) Meta jintużaw sistemi elettroniċi, fotografiċi jew sistemi oħra ta’ pproċessar ta’ data minflok dokumenti miktubin, il-manifattur għandu l-ewwel jikkonvalida s-sistemi billi juri li d-data tkun sertinħażen kif imiss matul il-perjodu ta’ ħżin antiċipat. (b) Data maħżuna b’dawk is-sistemi għandha tkun disponibbli fil-pront b’mod li tinqara u għandha tingħata lill-awtoritajiet kompetenti meta dawn jitolbuha. (ċ) Data u trasferiment għal xi sistema ta’ ħżin oħra, biex ma tintilifx jew ma titħassarx data, u għandhom jinżammua u dittrails Data maħżuna elettronikament għandha tiġi protetta, b’metodi bħalma huma d-duplikazzjoni jew back-up u trasferiment għal xi sistema ta’ ħżin oħra, biex ma tintilifx jew ma titħassarx data. 11. Produzzjoni. (1) (a) Operazzjonijiet ta’ produzzjoni differenti għandhom isiru kif hemm f’istruzzjonijiet u proċeduri stabbiliti minn qabel u kif hemm fil-prattika ta’ manifattura tajba. (b) Għandu jkun hemm disponibbli riżorsi adegwati u suffiċjenti għall-kontrolli li jsiru matul il-proċess. (ċ) Kull devjazzjoni fil-proċess u difett fil-prodott għandu jkun dokumentat u investigat sewkifimiss. (2) Għandhom jittieħdu miżuri adatti tekniċi jew organizzattivi biex tiġi evitata il-kontro-kontaminazzjoni u taħlit. Fil-każ ta’ prodotti mediċinali investigattivi, għandha tingħata attenzjoni partikolari lill-maniġġar ta’ prodotti matul u wara kull operazzjoni moħbija. (3) Fil-każ ta’ prodotti mediċinali, kull manifattura ġdida jew modifikazzjoni ta’ proċess ta’ manifattura importanti ta’ prodott mediċinali għandhom jigu validati u l-fażijiet kritiċi ta’ proċessi ta’ manifattura għandhom jiġu kkonvalidati mill-ġdid regolarment. (4) Fil-każ ta’ prodotti mediċinali investigattivi, il-proċess ta’ manifattura għandu jiġi kkonvalidat kollu kemm hu sa kemm dan ikun adatt, fejn tingħata konsiderazzjoni lill-fażi tal-iżvilupp tal-prodott. Għandhom jiġu validati l-passi tal-proċess kritiku, bħal sterilizzazzjoni, u kull pass fid-diżinn u l-iżvilupp tal-proċess ta’ manifattura għandu jiġi dokumenta t kollu sħiħ. 12. Kontroll tal-kwalità. (1) (a) Ikun id-dmir tal-manifattur li jistabbilixxi u jżomm sistema ta’ kontroll tal-kwalità li tkun taħt l-awtorità ta’ persuna li jkollha l-kwalifiki meħtieġa u li ma jkollhiex x’taqsam mal-produzzjoni. (b) Dik il-persuna għandu jkollha għad-dispożizzjoni tagħha, jew għandu jkollha aċċess għal, xi kontroll wieħed jew aktar tal-laboratorji ta’ kwalità li jkollhom persunal kif imissu jkunu mgħammra biex jagħmlu kull eżami u test meħtieġ ta’ kull materjal tal-bidu u materjal tal-ippakkettjar u kull test ta’ prodotti intermedji u lesti. (2) (a) Fil-każ ta’ prodotti mediċinali, inklużi dawk importati minn pajjiżi terzi, jistgħu jintużaw laboratorji b’kuntratt jekk dawn ikunu awtorizzati skont ir-regolament 13. (b) Fil-kaz ta’ prodotti mediċinali investigattivi, l-isponsor għandu jiżgura li l-laboratorju b’kuntratt ikun konformi mal-kontenut tat-talba msemmija fir-Regolamenti dwar Provi Kliniċi, u aċċettat mill-Awtorità: Izda meta dawk il-prodotti jiġu importati minn pajjiżi terzi, il-kontroll analitiku ma jkunx wieħed tabilfors. (3) Matul l-aħħar kontroll tal-prodott lest, qabel ma dan jiġi rilaxxat għall-bejgħ jew biex jitqassam jew biex jintuża fi kliniċi ta’ prova, is-sistema ta’ kontroll tal-kwalità għandha tieħu konsiderazzjoni, b’żjieda mar-riżultati analitiċi, ta’ kull informazzjoni essenzjali bħalma huma l-kondizzjonijiet ta’ produzzjoni, ir-riżultati ta’ kontrolli matul il-proċess, l-eżami tad-dokumenti tal-manifattura u l-konformità tal-prodott mal-ispeċifikazzjonijiet relattivi, inkluż il-pakklest finali. (4) (a) Fil-każ ta’ prodott mediċinali lest, għandhom jinżammu kampjuni ta’ kull kunsinna għal mill-inqas sena wara d-data meta jiskadu. (b) Fil-każ ta’ prodott mediċinali investigattiv, biżżejjed kampjuni ta’ kull kunsinna ta’ prodott formulat bl-ingrossa u ta’ komponenti ewlenin ippakkettjati li jintużaw għal kull kunsinna ta’ prodott lest għandhom jinżammu għal mill-inqas sentejn wara li dawn jitlestew jew id-diskontinwazzjoni formali tal-aħħar prova klinika li fiha intużat il-kunsinna, skont liema perjodu jkun l-itwal. (ċ) Fil-każ ta’ kampjuni ta’ materjali tal-bidu, li ma jkunux solventi, gassijiet jew ilma, użati fil-proċess ta’ manifattura, dawk il-kampjuni għandhom jinżammu għal mill-inqas sentejn wara li l-prodott jiġi rilaxxat: Iżda dak il-perjodu jista’ jitqassar jekk il-perjodu ta’ stabbiltà tal-materjal, kif indikat fl-ispeċifikazzjoni rilevanti, ikun iqsar. (d) Dawk il-kampjuni kollha għandhom jinżammu għad-dispożizzjoni tal-awtoritajiet kompetenti. 13. Xogħol li jingħata barra. (1) Operazzjoni ta’ manifattura jew operazzjoni li jkollha x’taqsam ma’ dan u li tingħata barra għandha tkun il-qofol ta’ ftehim bil-miktub. (2) Il-ftehim għandu jiddefinixxi b’mod ċar ir-responsabbiltajiet ta’ kull parti u għandu jiddefinixxi, partikolarment, l-osservanza ta’ prattika ta’ manifattura tajba li għandha tiġi segwita u l-modki f il-persuna kwalifikat responsabbli biex tiċċertifika kull kunsinna għandha twettaq ir-responsabbiltajiet tagħha. (3) Parti fil-ftehim ma tkun tista’ tagħti b’appaltebda biċċa mix-xogħol fdat lilha taħt il-ftehim mingħajr l-awtorizzazzjoni mogħtija bil-miktub tal-parti l-oħra. (4) Kap. 458. L.S.458.43 Kap. 458. Dik il-parti għandha tħares il-prinċipji u l-linji gwida dwar prattika ta’ manifattura tajba u għandha toqgħod għal spezzjonijiet li jsiru mill-awtoritajiet kompetenti skont l-Att dwar il-Mediċini, u r-Regolamenti dwar Provi Kliniċi. 14. Ilmenti, rikjam ta’ prodott u kxif li jsir b’emergenza. (1) Il-manifattur għandu, fil-każ ta’ prodotti mediċinali: (a) jimplimenta sistema biex jirreġistra u jiflilmenti flimkien ma’ sistema effettiva ta’ rikjam, fil-pront u f’kull waqt, ta’ prodotti mediċinali li jkunu fin-nisġa ta’ tqassim; (b) jirreġistra u jinvestiga kull ilment dwar xi difett; (ċ) Kap. 458. Kap. 458. jgħarraf lill-awtorità kompetenti b’kull difett li jista’ jirriżulta f’rikjam jew f’xi restrizzjoni mhux normali fuq il-forniment u, sakemm dan ikun jista’ jsir, jindika l-pajjiżi ta’ destinazzjoni. Kull rikjam għandu jsir kif iridu l-ħti ġiet imsemmija fl-Att dwar il-Mediċini. (2) Fil-kaz ta’ prodotti mediċinali investigattivi, il-manifattur għandu: (a) f’kooperazzjoni mal-isponsor, jimplimenta sistema biex jirreġistra u jiflilmenti flimkien ma’ sistema effettiva ta’ rikjam fil-pront u f’kull waqt ta’ prodotti mediċinali investigattivi li jkunu digà daħlu fin-nisġa ta’ tqassim; (b) jirreġistra u jinvestiga kull ilment dwar xi difett u għandu jgħarraf lill-awtorità kompetenti b’kull difett li jista’ jagħtilok għal rikjam jew restrizzjoni mhux normali fuq il-provvista; (ċ) jidentifika kull sit ta’ provi u, kemm jista’ jkun possibbli, jindika l-pajjiżi ta’ destinazzjoni. (3) Fil-każ ta’ prodott mediċinali investigattiv li dwaru tkun inħarġet awtorizzazzjoni għat-tqegħid fis-suq, il-manifattur tal-prodott mediċinali investigattiv għandu, b’koperazzjoni ma’ sponsor, jgħarraf lid-detentur tal-awtorizzazzjoni għat-tqegħid fis-suq b’kull difett li jista’ jkollu x’jaqsam mal-prodott mediċinali awtorizzat. (4) Sponsor għandu d-dmir li jimplimenta proċedura għall-kxif ta’ malajr ta’ prodotti moħbija, meta dan ikun meħtieġ għal rikjam ta’ malajr imsemmi fis-sub regolament (2), u li jiżgura li tali proċedura tkun tiżvela l-identità tal-prodott moħbikemm-il darba dan ikun meħtieġ biss. 15. Awtospezzjon. Il-manifattur għandu: (a) imexxi awtospezzjonijiet imtennija bħala parti mis-sistema ta’ assikurazzjoni tal-kwalità biex jissorvelja l-implimentazzjoni u konformità ta’ prattika ta’ manifattura tajba u jipproponi kull miżura korrettiva meħtieġa; u (b) izomm records ta’ awtospezzjonijiet bhal dawk u ta’ kull azzjoni korrettiva li tista’ tittieħed wara. 16. Tikkettjar. Fil-każ ta’ prodott mediċinali investigattiv, it-tikkettjar għandu jkun tali li jiżgura l-protezzjoni u t-traċċabilità tal-oġġett, biex tiġi żgurata l-identifikazzjoni tal-prodott u l-prova, u biex jiffaċilita l-użu dovut tal-prodott mediċinali investigattiv. 17. Importazzjoni ta’ sustanzi attivi. (1) Sustanzi attivi għandhom jiġu importati jekk jitwettqu dawn il-kondizzjonijiet li ġejjin biss: (a) is-sustanzi attivi jkunu ġew manifatturati konformement ma’ standards dwar prattika ta’ manifattura tajba mill-inqas ekwivalenti għal dawk stipulati mill-Unjoni Ewropea skont it-tielet paragrafu tal-Artikolu 47; u (b) is-sustanzi attivi jkollhom magħhom konferma bil-miktub mingħand l-awtorità kompetenti tal-pajjiż terz esportatur ta’ dan li ġej: (i) standards dwar prattika ta’ manifattura tajba li japplikaw għall-impjant li jkun qed jimmanifattura s-sustanza attiva esportata li jkunu mill-inqas ekwivalenti għal dawk stipulati mill-Unjoni Ewropea; (ii) l-impjant tal-manifattura involut ikun soġġett għal kontrolli regolari, stretti u trasparenti u għal infurzar effettiv ta’ prattika ta’ manifattura tajba, inklużi spezzjonijiet ripetuti u mhux imħabbra, sabiex jiġi żgurat ħarsien tas-saħħa pubblika mill-inqas ekwivalenti għal dak li jinsab fl-Unjoni Ewropea; u (iii) fil-każ ta’ riżultanzi li jkollhom x’jaqsmu ma’ nuqqas ta’ konformità, l-informazzjoni dwar dawk ir-rizultanzi tingħata mill-pajjiż terz esportatur lejn l-Unjoni Ewropea mingħajr ebda dewmien. (2) Din il-konferma bil-miktub hija mingħajr preġudizzju għal kull obbligu ieħor stipulat fl-Att dwar il-Mediċini u f’regolamenti u, jew regoli magħmulin taħt u. Il-ħtieġa stipulata fis-sub regolament (1)(b) m’għandhiex tapplika jekk il-pajjiż esportatur ikun inkluż fil-lista pubblikata mill-Kummissjoni tal-Unjoni Ewropea skont l-Artikolu 111b tad-Direttiva 2001/83/KE, kif emendata. (3) Eċċezjonalment u meta jkun meħtieġ biex tiġi żgurata d-disponibilità ta’ prodotti mediċinali, meta impjant li jimmanifattura xi sustanza attiva għall-esportazzjoni ikun ġie spezzjonat minn Stat Membru fl-Unjoni Ewropea u dan jinsab li jkun iħares il-prinċipji u l-linji gwida dwar prattika ta’ manifattura tajba kif imfissra f’dawn ir-regolamenti, il-ħtieġa stipulata fis-sub regolament (1)(b) tista’ titwarrab għal perjodu li ma jkunx jeċċedi l-validità taċ-ċertifikat dwar prattika ta’ manifattura tajba. Meta jsir twarrib bħal dan, dan għandu jiġi mgħarraf lill-Kummissjoni tal-Unjoni Ewropea. 18. Reati upieni. Kap. 458. Għal kull ksur ta’ dawn ir-regolamenti tista’ titwaħħal piena taħt l-artikolu 99(1)(b) tal-Att dwar il-Mediċini.